
 SC2021-18054/28.06.2021
RAPORT  DE  SPECIALITATE
privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Compania Locală de Termoficare  COLTERM SA 
în Stația de sortare a deșeurilor Timișoara
Având în vedere Referatul de aprobare a proiectului de hotărâre nr. SC2021-18056 din 28.06.2021 a Primarului Municipiului Timișoara și Proiectul de hotărâre privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Compania Locală de Termoficare  COLTERM SA în Stația de sortare a deșeurilor Timișoara.    
Facem următoarele precizări:
Consiliile locale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii în domeniul stabilirii, ajustării ori modificării tarifelor propuse de operator în conformitate cu normele metodologice elaborate şi aprobate de A.N.R.S.C.

Acest drept le este conferit de prevederile art.6 alin.1 lit.l) din Legea nr.101/2006 a serviciului de salubrizare, republicată şi art.8 alin.1 şi 2 lit.i) din Legea nr.51/2006 a serviciilor comunitare de utilităţi publice, actualizată.

Având în vedere prevederile art. 6 alin. 1 lit. k si p, Art. 8 alin. 1, Art. 26 alin. 5 din Legea Serviciului de salubrizare a localităților nr. 101/2006;

Având în vedere prevederile art. 21 alin. (3) și (4), Legii nr. 211 din 15 noiembrie 2011 (*republicată*)  privind  regimul deşeurilor; 

Având în vedere prevederile Legii nr. 249/2015 privind modalitatea de gestionare a ambalajelor şi a deşeurilor de ambalaje;

Având în vedere Hotărârea Consiliului Județean Timiș nr. 74 din 31.03.2021 privind modificarea tarifelor de preluare a deşeurilor de către operatorul Depozitului de Deşeuri nepericuloase Ghizela;

Având în vedere prevederile Ordinului ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;

Având în vedere modificarea contribuției ANRSC, cuprinsă la categoria cheltuieli cu protecția mediului, care reprezintă 0,2% din Veniturile obținute din activitatea de salubrizare, datorată creșterii acestora;

Având în vedere Hotărârea de Consiliu Local nr. 496 din 24.10.2018 privind delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara și a Contractului SC2018-25.346 din 29.10.2018 anexa la Hotărârea de Consiliu Local nr. 496/24.10.2018;

Având în vedere Hotărârea de Consiliu Local nr. 234 din 25.06.2020 privind aprobarea  modificãrii tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA și a Actului adițional nr. 3 din 30.06.2020 anexă la HCL  nr. 234 din 25.06.2020;

Prezentăm următoarele aspecte: 

Prin documentațiile Companiei Locale de Termoficare  COLTERM SA înregistrate la Primăria Municipiului Timișoara cu numerele: SC2021-336 din 07.01.2021, SC2021-2108 din 21.01.2021, SC2021-4837 din 23.02.2021, CM2021-14 din 01.04.2021, CM2021-28 din 23.04.2021, CM2021-45 din 17.06.2021, se solicită modificarea tarifelor aferente sortării deșeurilor reziduale și a deșeurilor reciclabile practicate, stabilite prin Actul Adițional nr. 3 din 30.06.2020, anexă la Hotărârea de Consiliu Local al Municipiului Timișoara nr. 234 din 25.06.2020 privind aprobarea  modificãrii tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA, după cum urmează:
Tabel nr. 1 – Tarife COLTERM SA
	Tarif
	UM
	Tarif  actual 
	Tarif  propus
	Modificare 

	Deşeu reciclabil 
	tonă
	103,76 lei  fără T.V.A.
	106,68 lei  fără T.V.A.
	2,92 lei

	Deşeu rezidual
	tonă
	218,53 fără T.V.A.
	223,98 lei  fără T.V.A.
	5,45 lei


Modificările acestor tarife au la bază:

1. Aplicarea IPC servicii – indicele preţului de consum pentru anul 2021, pentru următoarele categorii de cheltuieli: cheltuieli cu materiale, cheltuieli pentru servicii executate cu terţii.

2. Modificarea salariului minim brut, începând cu 01.01.2021, de la 2.230 lei la 2.300 lei, conform Hotărîrea Guvernului nr. 4 din 13 ianuarie 2021.

3. Creşterea costurilor de preluare a deşeurilor în scopul valorificării energetice, la Geocycle (Romania) SRL.

4. Modificarea taxei ANRSC de la 0,12% la 0,2% din veniturile obţinute de către COLTERM SA din activitatea desfăşurată în cadrul Staţiei de sortare deşeuri Timişoara.
5. Modificarea tarifelor de preluare a deşeurilor la depozitul de deşeuri nepericuloase Ghizela, aprobate prin Hotărârea Consiliului Judeţean  nr. 74/31.03.2021, cu aplicabilitate din 01.04.2021.

Menţionăm faptul că, prin Hotărârea Consiliului Județean Timiș nr. 74 din 31.03.2021 s-a aprobat modificarea tarifelor de preluare a deşeurilor de către operatorul Depozitului de Deşeuri nepericuloase Ghizela, tarife prezentate în tabelul nr. 2:
Tabel nr. 2- Tarife Depozit Ghizela

	Activitate
	Actual
	Propus

	
	lei/tonă
	lei/tonă

	Preluare deşeuri în vederea depozitării
	161,46
	163,27

	Preluare deşeuri în vederea tratării mecano-biologice (TMB)
	131,76
	133,79


Comisia de analiză a solicitării de modificare a tarifelor aferente sortării deşeurilor reziduale, a deşeurilor reciclabile, precum şi a deşeurilor stradale rezultate din măturatul manual şi măturatul mecanizat (pământ, nisip, praf, pietriş, noroi) numită prin Dispoziţia Primarului nr. 662 din 24.05.2021, 

a verificat şi analizat documentațiile depuse de către Compania Locală de Termoficare  COLTERM SA. În cadrul celor patru şedinţe de lucru ale Comisiei, s-au verificat calculele, s-au analizat documentele depuse în completare şi s-a ajuns la concluzia finală că aceste tarife sunt corect calculate, bine justificate, iar documentele aduse în completare justifică solicitarea Comisiei.

Prin urmare Comisia a stabilit  că tarifele propuse de către COLTERM SA sunt justificate prin documente, iar calculele din fişele de fundamentare şi memoriul tehnico - economic sunt corecte, fapt pentru care pot fi prezentate plenului Consiliului Local al Municipiului Timişoara în vederea aprobării acestora.

Având în vedere prevederile legale expuse în prezentul raport, apreciem că proiectul de hotărâre privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Compania Locală de Termoficare COLTERM SA, îndeplinește condițiile pentru a fi supus dezbaterii și aprobării plenului consiliului local.

În concluzie, propunem aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Compania Locală de Termoficare  COLTERM SA. 

ȘEF BIROU SALUBRIZARE, 

